SKELBIAMA ATRANKA INDIVIDUALIOS PRIEŽIŪROS DARBUOTOJO PAREIGOMS EITI
Skelbiama atranka VšĮ Biržų rajono socialinių paslaugų centro (viešoji įstaiga, Rotušės g. 16 A, Biržai, kodas 300095268) individualios priežiūros darbuotojo (darbuotojo, dirbančio pagal darbo sutartį) pareigoms eiti (pareigybės lygis – C). 
Darbo pobūdis – teikti papildomą pagalbą šeimoms, kurioms teikiama socialinė priežiūra ir kuriose auga vaikai iki 12 mėnesių arba vaikai su negalia (raidos sutrikimais ir pan.) iki 36 mėnesių amžiaus, stiprinant šeimų gebėjimus rūpintis šiais vaikais ir užtikrinti jų tinkamą priežiūrą. Plačiau – pareigybės aprašyme.
Darbo krūvis – 1,0 etato (40 darbo valandų per savaitę).
Pareiginės algos koeficientas – 6,5 (pareiginės algos baziniai dydžiai). 
Kvalifikaciniai reikalavimai pretendentams:
1. turėti ne žemesnį kaip vidurinį išsilavinimą, būti įgijus socialinio darbuotojo padėjėjo ar lankomosios priežiūros darbuotojo, ar individualios priežiūros darbuotojo kvalifikaciją pagal socialinio darbuotojo padėjėjo ar lankomosios priežiūros darbuotojo, ar individualios priežiūros darbuotojo profesinio mokymo programą, arba socialinės apsaugos ir darbo ministro nustatyta tvarka būti išklausius 40 akademinių valandų įžanginius mokymus, o pradėjus dirbti per 12 mėnesių – ne trumpesnius kaip 160 akademinių valandų mokymus, arba sveikatos apsaugos ministro nustatyta tvarka būti įgijus slaugytojo padėjėjo profesinę kvalifikaciją ir socialinės apsaugos ir darbo ministro nustatyta tvarka būti išklausius 40 akademinių valandų įžanginius mokymus.
2. turėti B kategorijos vairuotojo pažymėjimą;
3. žinoti ir savo darbe vadovautis Lietuvos Respublikos įstatymais, Vyriausybės nutarimais, nustatančiais vaiko teisių apsaugą ir šeimos teisę, socialinių paslaugų teikimą reglamentuojančiais teisės aktais ir mokėti juos taikyti dirbant su šeimomis;  
4. turėti gerus bendravimo įgūdžius, būti empatišku, vertinti visus paslaugų gavėjus vienodai ir teikti jiems pagalbą nepriklausomai nuo jų socialinės padėties; 
5. mokėti dirbti komandoje, gebėti išvengti konfliktų, būti pareigingu, sąžiningu, tolerantišku, atsakingu, geranorišku, kūrybišku bei iniciatyviu; 
6. laikytis konfidencialumo, apie paslaugų gavėjus žinomą informaciją teikiant tik įstatymų numatytais atvejais; 
Privalumas – ne mažesnė kaip 1 metų darbo patirtis socialinio darbo srityje.
Pretendentai pateikia šiuos dokumentus:
1. Prašymą dalyvauti atrankoje (laisvos formos);
1. Asmenybės tapatybę patvirtinančio dokumento kopiją;
1. Išsilavinimą patvirtinančio dokumento kopiją;
1. Darbo patirtį patvirtinančio dokumento kopiją;
1. Gyvenimo aprašymą (CV).
Dokumentai teikiami siunčiant paštu (registruotu laišku) adresu Rotušės g. 16 A, Biržai arba siunčiant elektroniniu paštu birzai.socpaslaugos@gmail.com.
Dokumentai priimami nuo 2022 m. rugpjūčio 1d. iki rugpjūčio 12 d. 
Pretendentų atrankos būdas – testas žodžiu (pokalbis). Apie numatomą atrankos datą pretendentai, atitinkantys kvalifikacinius reikalavimus, bus informuoti elektroninio ryšio priemonėmis.
Išsamesnė informacijos apie atranką: tel. 861641077. 
